joelniklaus/EU_Wikipedias huggingface dataset:
Pokémon: Advanced Challenge

Pokémon: Advanced Challenge on televisiosarja Pokémonin seitsemännen tuotantokauden nimi.

Kausi alkoi Suomessa 25. maaliskuuta 2006 jaksolla Siemeniä kerrakseen, ja päättyi 22. joulukuuta 2006 jaksoon Tuomionpäivä. Ensimmäistä kertaa sarjan aikana kauden kaikki jaksot näytettiin Suomessa, ja myös kaikki tulevatkin kaudet on esitetty kokonaisuudessaan. MTV3 näytti ensiksi lokakuuhun asti kauden ensimmäiset 32 jaksoa. Kauden loppupuolella marras- ja joulukuussa noin joka toinen jakso näytettiin uudella maksukanavalla Subtv Juniorilla ja joka toinen MTV3:lla. Suomessa tämä oli viimeinen Oy PVP Voice Ab:n jälkiäänittämä kausi.

Yhdysvalloissa kausi alkoi Kids’ WB!:llä 11. syyskuuta 2004 jaksolla What You Seed is What You Get. Seitsemäs tuotantokausi käsitti 52 jaksoa ja päättyi jaksoon Judgment Day! 10. syyskuuta 2005.

Jaksot

Äänirooleissa

Japaninkieliset äänet

Englanninkieliset äänet

Suomenkieliset äänet 

Pokémon
Luettelot televisiosarjojen jaksoista
Eräpyhä

Eräpyhä on kallioinen niemi Längelmävedessä Oriveden Eräjärvellä Uiherlan kylän Eräpyhän kulmakunnalla. Niemessä on luonnonsuojelualue ja virkistysalue. Niemen kärjessä, noin 25 metrin korkeudella vedenpinnasta on pronssikautiseksi hautaröykkiöksi määritelty kiviraunio, jota kutsutaan Nunnankirkoksi. Eräpyhän niemi on valtakunnallisesti merkittävä kallioalue sekä maisemallisin, geologisin että biologisin perustein. Erityisen huomattava on alueella oleva liki kilometrin pituinen kalliojyrkänne.

Lähteet 

Eräjärvi
Suomen niemet
Suomen luonnonnähtävyydet
Suomen luonnonsuojelualueet
Suomen kalliot
O’Neill

O’Neill tai O’Neil on muun muassa seuraavien henkilöiden sukunimi:

 O'Neill (suku)

 Arthur Joseph O’Neill (1917–2013), yhdysvaltalainen katolinen piispa
 Barbara O’Neil (1910–1980), yhdysvaltalainen näyttelijä
 Brian O’Neill (s. 1988), yhdysvaltalainen jääkiekkoilija
 Buck O’Neil, oik. John O’Neil (1911–2006), yhdysvaltalainen baseballpelaaja
 C. William O’Neill (1916–1978), yhdysvaltalainen poliitikko, Ohion kuvernööri
 Chris O’Neil (s. 1956), australialainen tennispelaaja
 Christopher  O’Neill (s. 1974), brittiläis-yhdysvaltalainen liikemies, Ruotsin prinsessa Madeleinen aviomies
 Ed O’Neill (s. 1946), yhdysvaltalainen näyttelijä
 Eugene O’Neill (1888–1953), yhdysvaltalainen näytelmäkirjailija
 Fabián O'Neill (s. 1973), uruguaylainen jalkapalloilija
 Garry O’Neill, australialainen karateka
 Hugh O’Neill (1540–1616), irlantilainen sotapäällikkö ja kapinanjohtaja
 Jeff O’Neill (s. 1976), kanadalainen jääkiekkoilija
 Jennifer O’Neill (s. 1948), yhdysvaltalainen näyttelijä
 John O’Neil (1898–1950), yhdysvaltalainen rugby union -pelaaja
 John O’Neil (1915–2004), yhdysvaltalainen taidemaalari ja kirjailija
 John O’Neil (1920–2012), yhdysvaltalainen baseballpelaaja
 John O’Neil (s. 1971), skotlantilainen jalkapalloilija
 Kevin O’Neill (s. 1953), englantilainen sarjakuvataiteilija
 Kevin O’Neill (s. 1957), yhdysvaltalainen koripallovalmentaja
 Liam O’Neil (s. 1993), walesilainen jalkapalloilija
 Linda O’Neil (s. 1974), yhdysvaltalainen näyttelijä ja malli
 Martin O’Neill (s. 1952), pohjoisirlantilainen jalkapalloilija ja valmentaja
 Melissa O'Neil (s. 1988), kanadalainen laulaja ja näyttelijä
 Michael O’Neill (s. 1969), pohjoisirlantilainen jalkapalloilija ja valmentaja
 Michelle O’Neill (s. 1977), pohjoisirlantilainen poliitikko
 Mike O'Neill (s. 1967), kanadalainen jääkiekkomaalivahti
 Oona Chaplin, o.s. O’Neill (1925–1991), yhdysvaltalainen näyttelijä, Eugene O’Neillin tytär, Charlie Chaplinin puoliso
 Owen Roe O’Neill (1580–1649), irlantilainen aatelisherra ja kapinanjohtaja
 Phelim O’Neill (k. 1653), irlantilainen kapinanjohtaja
 Riley O’Neill (s. 1985), kanadalainen jalkapalloilija 
 Shane O’Neill (1530–1567), irlantilainen aatelisherra ja kapinanjohtaja
 Simon O’Neill (s. 1971), australialainen oopperalaulaja
 Susie O’Neill (s. 1973), australialainen uimari ja olympiavoittaja
 Terence O’Neill (1914–1990), Pohjois-Irlannin pääministeri 1963–1969
 Tip O’Neill (1912–1994), yhdysvaltalainen poliitikko ja edustajainhuoneen puhemies

Kuvitteellisia henkilöitä 

 April O’Neil, IDW-kustantamon sarjakuvahahmo
 Jack O’Neill, yhdysvaltalainen kenraaliluutnantti tv-sarjassa Tähtiportti
Sabbioneta

Sabbioneta on Italian Lombardiassa Mantovan maakunnassa sijaitseva noin 4 300 asukkaan kaupunki ja kunta. Se sijaitsee Pojoen tuntumassa kolmekymmentä kilometriä Parman pohjoispuolella. Vuodesta 2008 alkaen se on kuulunut yhdessä Mantovan kanssa Unescon maailmanperintöluetteloon.

Historiaa 
Sabionetan perusti 1500-luvun lopulla herttua Vespasiano I Gonzaga saadakseen itselleen asuntopalatsin ja linnakkeen.  Juuri tuolloin oli julkaistu renessanssikauden kaupungin  ihanteellinen rakenne (Vincenzo Scamozzin teos L’Idea dell’Architettura Universale), ja Vespasiano Gonzaga rakennutti kaupunkinsa tarkasti tämän mukaiseksi.

Nähtävyyksiä 
Kaupungin tärkeimmät nähtävyydet ovat Palazzo Ducale (herttuan palatsi, nykyinen kaupungintalo), Palazzo del Giardino (kesäpalatsi), Galleria ja sen trompe-l'oeil -freskot, Teatro all'Antica (ensimmäinen antiikin jälkeen rakennettu teatteritalo), juutalaiskortteli ja sen synagoga sekä kirkot Assunta, Incoronata ja Carmine.

Lähteet

Aiheesta muualla 

Mantovan maakunnan kunnat
Lombardian kaupungit
Kalle Lamberg

Kalle Lamberg (s. 11. helmikuuta 1987) on suomalainen näyttelijä. Komedian lajikseen jo nuorena ottanut Lamberg on näytellyt muun muassa Turun Linnateatterissa. Hän on työskennellyt Turun Nuoren Teatterin taiteellisena johtajana vuodesta 2012. Elokuussa 2016 Lamberg valittiin Turun Linnateatterin johtajaksi.

Myös sähköisissä medioissa Lambergin roolitehtävät painottuvat komedian, parodian ja osin farssin suuntaan. Televisiossa hän on näytellyt MTV3:n suorissa estradiviihdeohjelmissa Saturday Night Live ja Kingi. Elokuvataiteessa hän on tehnyt lähinnä sivuosia, kuten Kallosen roolin komediassa Luokkakokous 2 – Polttarit.

Ura 
Lamberg sai ensikosketuksensa teatteritaiteeseen pikkupoikana Sauvon kesäteatterissa, jossa hän näytteli Henrik Ibsenin klassikkonäytelmässä Peer Gynt. Yhdeksänvuotiaana hän muutti Turkuun, missä hän meni myöhemmin Turun Nuoreen Teatteriin. Lukion jälkeen Lamberg suoritti Teatterikorkeakoulun.

Turun Linnateatterissa Lamberg on näytellyt muun muassa Aleksis Kiven klassikossa Seitsemän veljestä, komediassa Otto vai pano ja Råck. Lamberg on näytellyt myös Kotkan Kaupunginteatterissa ja Suomen Kansallisteatterissa, jossa hänellä oli rooli kappaleessa Pahuus.

Teatterin ohella Lamberg on näytellyt elokuva- ja televisiotuotannoissa, kuten Yleisradion draamadokumentissa Jääkärit (2015), MTV3:n draamasarjassa Roba (2016), MTV3:n suorassa komediasarjassa Saturday Night Live kevätkaudella 2016 sekä MTV3:n komediaohjelmassa Kingi kevätkaudella 2018. Syksyllä 2018 hän on mukana Posse-televisiosarjan viidennellä tuotantokaudella.

Lamberg valittiin kaikkien aikojen hauskimmaksi turkulaiseksi vuonna 2016.

Lamberg kihlautui viittomakielen tulkkina työskentelevän naisystävänsä, Maria Mattelmäen kanssa lokakuussa 2016. He menivät naimisiin syyskuussa 2020.

Lamberg valittiin positiivisimmaksi raisiolaiseksi vuonna 2019

Valikoitu rooliluettelo 
Astrov	 (Vanja-eno, 2009)
Aapo / Tuomas (Seitsemän veljestä, 2010)
Pierre Tanguy	(Pahuus, 2012)
Lauri (Monsteri olohuoneessa, 2013)
Rooli (Kristian - idiootti iskussa, 2014)
Asiakas (Otto vai pano, 2015)

Filmografia

Lähteet

Aiheesta muualla
City.fi

Suomalaiset näyttelijät
Vuonna 1987 syntyneet
Elävät henkilöt
Nuorten Ohjaamo

Nuorten Ohjaamo on alle 30-vuotiaiden nuorten matalan kynnyksen palvelupiste, jonka toimintamalli rakentuu monialaisesti tietoa, neuvontaa, ohjausta ja tukea tarjoavasta Ohjaamosta, eri hallinnonalojen peruspalveluista ja laajasta yhteistyöverkostosta.

Ohjaamon ydintoimintaan kuuluu henkilökohtainen neuvonta ja ohjaus, tuki elämänhallintaan, urasuunnitteluun, sosiaalisten taitojen ja valmiuksien kehittämiseen sekä kouluttautumisen ja työllistymisen tukeminen. Ohjaamossa työskentelevät ammattilaiset selvittävät nuoren tilanteen ja palvelutarpeen yksilöllisesti tukien nuoren omaa osallistumista. Ohjaamon käytössä on toiminnallisia palveluja, jotka sekä auttavat tunnistamaan nuoren tarpeet että vahvistavat hänen toimintakykyään ja arjessa pärjäämistään. Nuoren kanssa yhteistyössä luodaan suunnitelma sovittujen tavoitteiden saavuttamiseksi. Ohjaamon palveluja käyttääkseen nuori ei tarvitse lähettävää tahoa, vaan Ohjaamo on avoinna kaikille.

Ohjaamon laajaan yhteistyöverkostoon kuuluu viranomaistahojen, oppilaitosten ja työpajojen lisäksi esimerkiksi kolmannen sektorin toimijoita, vapaaehtoistyötä tekeviä ja muita nuorten parissa toimivia tahoja. Ohjaamo toimii myös yritysyhteistyön linkkinä paikallisten yrittäjien ja yrittäjäjärjestöjen suuntaan työnantajien ja nuorten kohtaamista edistäen.

Toimintamallin tavoitteena on, että Ohjaamo toimii nuoren tukena, kunnes tilanteeseen löydetään pidempikestoinen ratkaisu esimerkiksi yhteistyöverkoston tarjoamien palveluiden kautta tai nuoren siirtyessä opintoihin tai työelämään.

Ohjaamotoiminnan kehittämistä tukee Euroopan sosiaalirahasto (ESR).

Ohjaamot Suomessa 

Ohjaamoja toimii eri puolilla Suomea, muun muassa pääkaupunkiseudulla, Jyväskylässä, Forssassa, Kokkolassa, Joensuussa ja Rovaniemellä.

Vuonna 2018 Ohjaamoja on noin 50 eri puolilla Suomea.

Aiheesta muualla 

Ohjaamot Suomessa

Kohtaamon nettisivut

Työ- ja elinkeinoministeriö
Maa- ja kotitalousnaiset

Maa- ja kotitalousnaiset on valtakunnallinen ruuan, maaseutumaiseman sekä yrityspalveluiden asiantuntijajärjestö sekä maaseutuhenkisten ihmisten suuri ja aktiivinen verkosto. Maa- ja kotitalousnaisilla on yli 50 000 jäsentä ja 1500 paikallisyhdistystä. Järjestössä työskentelee noin 70 asiantuntijaa yhdessätoista alueellisessa piirikeskuksessa, jotka toimivat yhteistyössä ProAgria Keskusten kanssa. Maa- ja kotitalousnaisten Keskus on järjestön valtakunnallinen keskusjärjestö.

Aiheesta muualla 
 http://www.maajakotitalousnaiset.fi Maa- ja kotitalousnaiset

Suomalaiset järjestöt
Neuvontajärjestöt
Suomalaiset naisjärjestöt
Brono Starr

Jarmo Linna (s. 26. huhtikuuta 1963 Helsinki) taiteilijanimeltään Brono Starr on suomalainen kitaristi, basisti ja laulaja sekä säveltäjä ja sanoittaja. Hänen levyttäneitä yhtyeitään ovat mm. Hämytutka, Candymen, TheBest, Kari Peitsamo & Hirttämättömät ja Brono's.

Lähteet 
 Kansalliskirjaston dokumentti Linnasta
 Linna Elvis RY:n sivuilla

Suomalaiset basistit
Suomalaiset kitaristit
Suomalaiset rocklaulajat
Suomalaiset laulaja-lauluntekijät
Vuonna 1963 syntyneet
Elävät henkilöt
Haapalinna

Haapalinna on asuntoalue Tampereen Hyhkyssä. Kaupunginosassa on kerrostaloasutusta.

Tietoa
Haapalinna sijaitsee Tampere–Nokia-moottoritien, oikeammin Porintien ja Pispalan valtatien välissä. Haapalinna sai nimensä Haapalinnan tilasta, joka sijaitsi paikalla ennen Haapalinnankylän rakentamista 1985. Haapalinnassa sijaitsee muun muassa K-Market Haapalinna ja S-market Hyhky. Lännessä Haapalinna rajoittuu Epilään.

Bussilinjat

Haapalinnan kautta kulkee linja-auto numero 26. Bussi numero 26:n linja kulkee Höytämöstä Kaarilaan.

Hyhky
Mooses (veistos)

Mooses-veistos on Michelangelo Buonarrotin tekemä Raamatun Moosesta esittävä marmoriveistos, joka kuuluu hautamuistomerkkiin San Pietro in Vincoli -kirkossa Roomassa. Patsas valmistui vuosien 1513–1515 tienoilla ja sen oli määrä olla osa Julius II:n haudalle rakennettua 40 veistoksen valikoimaa, mutta rahan puutteessa monumentti jäi keskeneräiseksi. Michelangelo tarkoitti Mooses-veistoksen alkujaan huomattavasti suuremman installaation yläosaksi, eli se oli tarkoitus nähdä alhaaltapäin. Tämän vuoksi veistoksella on luonnottoman pitkä vartalo ja liioiteltu ilme. Samoin käsien verisuonet ja massiiviset hartiat ovat epätavallisen suuret suhteessa niskaan ja kaulaan.

Kuuluisana yksityiskohtana Michelangelon Mooseksella on päässään sarvet. Tämä perustuu heprean kielen epämääräisyyteen: eräs toisen Mooseksen kirjan katkelma voidaan tulkita tarkoittamaan sekä ”sarvia” että ”loistoa”. Mahdollisesti kyseessä on käännösvirhe, mutta Michelangelo ei suinkaan ollut ensimmäinen, joka kuvasi Mooseksen sarvekkaaksi.

Mooses-veistosta pidetään Michelangelon huippukauden työnä. Liioittelusta huolimatta veistos ei muutu naurettavaksi tai irvokkaaksi, vaan heijastelee tekijänsä rohkeutta ja intohimoa.

Lähteet

Kirjallisuutta
 

Michelangelon veistokset
1510-luku
Finva

FINVA Finanssikoulutus Oy on Vakuutustiedon Kehittämissäätiön omistama finanssi- ja vakuutusalan kouluttaja. Se kouluttaa pankki- ja vakuutuslaitosten sekä muiden finanssialan toimijoiden henkilöstöä. FINVA julkaisee finanssi- ja vakuutusalan kirjallisuutta ja oppimateriaaleja.

Aiheesta muualla 
 FINVAn kotisivut

Vakuutustoiminta Suomessa
Suomalaiset yritykset
Anchoragen roomalaiskatolinen arkkihiippakunta

Anchoragen roomalaiskatolinen arkkihiippakunta (, ) on roomalaiskatolisen kirkon hiippakunta Alaskassa Yhdysvalloissa. Vuonna 2015 siihen kuului 43 761 katolista 23 seurakunnassa. Nykyinen arkkipiispa on Paul Dennis Etienne.

Hiippakunta julkaisee kuukausittain ilmestyvää lehteä Catholic Anchor, jolla on noin 11 000 tilaajaa.

Lähteet 

Alaska
Yhdysvaltain katoliset hiippakunnat
Dr18

Dr18 on Fenniarail Oy:n veturisarja, joka käyttää dieselsähköistä voimansiirtoa. Ne on modernisoitu perusteellisesti Tšekissä CZ LOKO a.s.:n tehtaalla käytettynä hankittujen veturien pohjalta. Veturit nro 101–103 on modernisoitu puolalaisten S200-veturien pohjalta ja nro 104–105 unkarilaisten veturien pohjalta. Dr18-vetureissa on moderni elektroniikka ja uusi päämoottori-vaihtovirtageneraattoriyhdistelmä. Ajomoottorit ovat tasavirtamoottoreita. Veturi on suunniteltu tavaraliikenteeseen ja vaihtotyöhön.

Fenniarail teki tilaussopimuksen kolmesta veturista CZ LOKO:n kanssa marraskuussa 2014. Ensimmäinen veturi saapui Suomeen 22. syyskuuta 2015. Loput kaksi veturia saapuivat Suomeen 23. lokakuuta 2015. Yritys tilasi myöhemmin kaksi veturia lisää, jotka saapuivat Suomeen 29. syyskuuta 2017. Kuudes veturi tilattiin 2019 ja toimitettiin marraskuussa 2020.

Teknisiä tietoja 
 Suurin vetovoima: 391 kN
 Moottorin teho 1 550 kW
 Voimansiirto: dieselsähköinen (AC/DC)
 Huippunopeus: 90 km/h
 Pituus: 17 300 mm
 Akseleita: 6 kpl
 Moottori: Caterpillar 3512C HD, EU IIIA -päästönormien mukainen
 Generaattorit: Siemens

Lähteet 
 Vaunut.org

Viitteet 

Suomalainen rautatiekalusto
Andreas Athanasiou

Andreas Athanasiou (s. 6. elokuuta 1994 London, Ontario) on kanadalainen jääkiekkoilija, joka edustaa NHL-seura Chicago Blackhawksia. Pelipaikaltaan 188 senttimetriä pitkä ja 87 kilogrammaa painava Athanasiou on hyökkääjä. Hänellä on kreikkalaisia sukujuuria. Ennen Blackhawksia hän pelasi Detroit Red-Wingsissä, Edmonton Oilersissa ja Los Angeles Kingsissa.

Athanasiou on Detroit Red Wingsin neljännen kierroksen varaus vuoden 2012 varaustilaisuudesta. Kaudella 2013–2014 hän debytoi AHL:ssä Red Wingsin farmiseuran Grand Rapids Griffinsin paidassa. NHL-debyyttinsä hän teki marraskuussa 2015 Dallas Starsia vastaan ja avausmaalinsa vain kahden päivän päästä Washington Capitalsia vastaan. Andreas Athanasiou kaupattiin vuoden 2020 trade-deadlinella Detroitista Edmontoniin. Toiseen suuntaan meni 2 2.kierroksen varausvuoroa. Joulukuussa 2020 Athanasiou teki vapaana agenttina Los Angeles Kingsin kanssa yksivuotisen ja 1,2 miljoonan dollarin arvoisen sopimuksen.

Heinäkuussa 2021 Athanasiou solmi yhden vuoden ja arvoltaan 2,7 miljoonan dollarin jatkosopimuksen Kingsin kanssa.

Heinäkuussa 2022 Athanasiou teki Chicago Blackhawksin kanssa yksivuotisen ja kolmen miljoonan dollarin arvoisen sopimuksen.

Athanasiou edusti Kanadaa vuoden 2012 Ivan Hlinkan muistoturnauksessa, joka päättyi Kanadan voittoon.

Yksityiselämä 
Athanasiou on noudattanut vegaanista ruokavaliota kesästä 2017 alkaen.

Lähteet  

Kanadalaiset jääkiekkoilijat
Chicago Blackhawksin pelaajat
Detroit Red Wingsin varaamat pelaajat
Vuonna 1994 syntyneet
Elävät henkilöt
Björn Pettersson

Björn Otto Petter Pettersson (29. joulukuuta 1919 Turku – 11. heinäkuuta 2002) oli suomalainen kielitieteilijä, professori. Hän oli Tampereen yliopiston pohjoismaisen filologian professori 1965–1982. Hänen tutkimusalaansa olivat kielenhuolto, tyylioppi ja suomenruotsi. Pettersson oli oppituolin ensimmäinen haltija, kun pohjoismaisen filologian professuuri perustettiin vuoden 1965 alusta Tampereen yliopiston edeltäjään Yhteiskunnalliseen Korkeakouluun. Hän väitteli 1959, ja väitöskirjan Stilstudier i de svenska landskapslagarna aiheena oli Ruotsin keskiaikaisten maakuntalakien stilistiikka.

Lähteet 

Suomalaiset kielitieteilijät
Suomalaiset professorit
Tampereen yliopiston professorit
Vuonna 1919 syntyneet
Vuonna 2002 kuolleet
Néa Epídavros

Néa Epídavros () on Kreikan kylä, joka sijaitsee Peloponnesoksen niemimaan itäosassa. Se kuuluu hallinnollisesti Epídavroksen kuntaan, Argoliksen alueyksikköön ja Peloponnesoksen alueeseen. Kylän väkiluku on 896 (vuonna 2011).

Néa Epídavroksen, suomeksi ”Uusi Epidauros”, nimi viittaa antiikin aikaiseen Epidauroksen kaupunkiin sekä sen paikalla nykyisin sijaitsevaan Archaía Epídavroksen (myös Palaiá Epídavros, ”Vanha Epidauros”) kylään. Néa Epídavros sijaitsee näistä noin viisi kilometriä luoteeseen. Kylä muistetaan ennen kaikkea siellä ajalla 20. joulukuuta 1821 – 16. tammikuuta 1822 kokoontuneesta Epídavroksen ensimmäisestä kansalliskokouksesta, jossa kokoontui joukko Kreikan itsenäistymiseen johtaneen kansannousun osaanottajia. Kreikan varsinainen itsenäisyysjulistus annettiin ja ensimmäinen perustuslaki säädettiin Néa Epídavroksessa 1. tammikuuta 1822.

Néa Epídavros muodostaa myös laajemman kyläyhdyskunnan (Τοπική Κοινότητα Νέας Επιδαύρου, Topikí Koinótita Néas Epidávrou), johon kuuluvat varsinaisen Néa Epídavroksen kylän lisäksi kylät Galanaíika ja Palaiochóri sekä Moní Taxiarchón -luostari. Koko yhdyskunnan väkiluku on 987.

Lähteet

Aiheesta muualla 

Epídavros
Peloponnesoksen kylät
Filip Pettersson

Filip Daniel Pettersson (3. syyskuuta 1920 Kemiö – 31. heinäkuuta 2014 Helsinki) oli suomalainen pankinjohtaja. Hän valmistui kauppatieteiden maisteriksi 1953, mutta oli jo vuodesta 1945 vakuutusyhtiö Fennian palveluksessa. Hän oli Fennia-yhtiöiden toimitusjohtaja 1960–1967 ja Helsingin Osakepankin pääjohtaja 1967–1983.

Lähteet 

Suomalaiset pankinjohtajat
Vuonna 1920 syntyneet
Vuonna 2014 kuolleet
Niels Juel

Niels Juel (1629–1697) oli tanskalainen amiraali, jota pidetään Tanskan tunnetuimpana merisankarina. Vuosina 1652–1656 hän palveli Hollannin laivastossa ja vuosina 1657–1660 taisteli Ruotsia vastaan. Vuonna 1676 hänet nimitettiin Tanskan laivaston ylipäälliköksi, ja saman vuoden toukokuussa hän valloitti Gotlannin. Juelin ansioista välittämättä kuningas sittemmin vaihtoi laivaston ylipäälliköksi Juelin tilalle hollantilaisen amiraalin Cornelis Trompin. Tromp Juelin avustamana 1. kesäkuuta 1676 voitti Öölannin edustalla L. Creutzin johtamat ruotsalaiset. Vuonna 1677 Juel Møenin edustalla voitti ruotsalaisen eskaaderin. 1. heinäkuuta 1677 hän voitti Køgen lahdessa Ruotsin laivaston, ja tästä hänelle myönnettiin yliamiraaliluutnantin arvo. Vuosina 1683–1696 hän oli Amiraliteetin presidentti.

Lähteet 

Tanskalaiset henkilöt
Tanskalaiset amiraalit
Vuonna 1629 syntyneet
Vuonna 1697 kuolleet
Euroopan unionin ruoka-apu

Euroopan unionin ruoka-apu on Euroopan unionin jakamaa ruoka-apua. Jaettavaa EU:n ruoka-apua rahoittaa Euroopan unionin vähävaraisimmille suunnatun eurooppalaisen avun rahasto. EU-apuun on kuulunut mm. vehnä- ja sämpyläjauhoja, maitojauhetta, makaronia, puurohiutaleita, lihasäilyke, hapankorppuja, hernekeittoa, mysliä ja pussillinen pastaa juustokastikkeessa.

Muun muassa Suomi vastaanottaa EU:n ruoka-apujakelua. EU:n ruoka-apua Suomessa koordinoi Kirkkopalvelut ja EU-ruokakasseja on jakanut mm. seurakunnat. Suomen EU-ruokajakelussa tuli tauko, kun jakelu loppui vuonna 2013, mutta se jatkui taas vuonna 2015.

Katso myös
 Leipäjono
 Köyhyys

Lähteet
 https://rednet.punainenristi.fi/node/34637
 http://hs.fi/kotimaa/a1417587820653

Viitteet

Aiheesta muualla
 http://hs.fi/politiikka/a1388024251697 

Euroopan unioni
Ruoka
MotorSport

MotorSport on suomalainen moottoriurheilupainotteinen televisio-ohjelma, jota on esitetty lauantaisin ja sunnuntaisin Yle TV2-kanavalla. Ensimmäinen jakso esitettiin 13. marraskuuta 2011. Ohjelmaa juontaa Nita Korhonen ja Noora Hautakangas, ja tuottaa Matti Kyllönen. Ohjelma on jatkoa päättyneelle Ruutulippu-ohjelmalle.

Lähteet 

Makasiiniohjelmat
Yle TV2:n televisio-ohjelmat
2010-luvun televisiosarjat
Pietinen

Pietinen voi tarkoittaa seuraavia:

Paikannimenä 
 Pietinen, järvi Kangasniemellä
 Pietinen, järvi Äänekoskella

Sukunimenä 
 Aarne Pietinen (1884–1946), valokuvaaja
 Matti Pietinen, ent. Pitkänen (1859–1918), kansakoulunopettaja ja tehtailija
 Otso Pietinen (1916–1993), valokuvaaja
 Seppo Pietinen (1925–1990), suurlähettiläs
 Ville Pietinen (s. 1993), pesäpalloilija
Piggy Tales

Piggy Tales on animaatiosarja, jossa seurataan possujen elämää. Sarjan ensimmäinen osa julkaistiin 11. huhtikuuta 2014. Animaatiossa on 31 jaksoa. Syksyllä ilmestyi uusi Piggy Tales - Pigs at Work, jossa possut keskittyvät rakentamiseen. Pigs at Work sarjassa on 24 jaksoa, kun taas Piggy tales -sarjassa 23. Kesällä 2016 ilmestyi uusi Piggy Tales - Third Act jossa on 34 jaksoa.

Katso myös
Late Lammas
Pat ja Mat
Pingu
Wallace ja Gromit

Aiheesta muualla

Angry Birds
Tietokoneanimaatiosarjat
Erkki Pihkala

Risto Erkki Olavi Pihkala (s. 11. kesäkuuta 1938 Aitolahti) on suomalainen taloushistorioitsija ja emeritusprofessori. Hän hoiti Helsingin kauppakorkeakoulussa taloushistorian henkilökohtaista ylimääräistä professuuria vuosina 1975–2002. Hänen tutkimusalaansa oli Suomen ulkomaankauppa, erityisesti Venäjän-kauppa. Pihkala toimi vuosina 1988-1996 Suomalaisuuden liiton puheenjohtajana.

Lähteet

Aiheesta muualla
 

Suomalaiset historioitsijat
Suomalaiset professorit
Helsingin kauppakorkeakoulun professorit
Vuonna 1938 syntyneet
Elävät henkilöt
Kummituspeli

Kummituspeli on lautapeli, jota pelataan 6x6-ruutuisella pelilaudalla. Pelin on kehittänyt Alex Randolph ja julkaissut Milton Bradley vuonna 1985.

Lähteet

Aiheesta muualla 
 Ghosts! Review
 Ghosts! (1980)

Kilpapelit
Lasten lautapelit
Bengt Pihlström

Bengt Torsten Edvard Pihlström (s. 3. maaliskuuta 1933 Helsinki) toimi Matkailun Edistämiskeskuksen (MEK) johtajana 1973–1994 ja sen jälkeen kauppa- ja teollisuusministeriön neuvottelevana virkamiehenä. Hän on koulutukseltaan diplomiekonomi. 

Pihlström toimi myös Suomen kansainvälisen tiedotuslehden Look at Finland päätoimittajana sen koko ilmestymisajan 1964–1992. Toimittajana Pihlstöm oli toiminut jo nuoruudessaan ruotsinkielisessä iltapäivälehdessä ''Nya Pressenissä.

Lähteet 

Suomalaiset virkamiehet
Suomalaiset päätoimittajat
Vuonna 1933 syntyneet
Elävät henkilöt
Drag Me Down

Drag Me Down on brittiläis-irlantilaisen poikabändin One Directionin heinäkuussa 2015 julkaisema single, joka kuuluu myös heidän viidennelle studioalbumilleen Made in the A.M.. Kappaleen kesto on kolme minuuttia ja 12 sekuntia. 

Drag Me Down on One Directionin ensimmäinen single Zayn Malikin jätettyä yhtyeen maaliskuussa 2015. Se oli 11:llä listalla suosituin äänite, mukaan lukien Ranskassa ja Iso-Britanniassa. Suomen virallisella listalla kappale sijoittui parhaimmillaan kolmanneksi. Suomen latauslistalla se oli ykkösenä viikolla 32. 

Kappaleen musiikkivideo julkaistiin YouTubessa elokuussa 2015 ja sillä on marraskuussa 2015 yli 186 miljoonaa katselukertaa.

Kappaleet

Coverit 
Suomalainen hard rock -yhtye Santa Cruz julkaisi cover-version kappaleesta marraskuussa 2016. Kappale on yhtyeen kitaristi Joonas ”Johnny Cruz” Parkkosen tuottama.

Kappaleet

Lähteet 

One Directionin kappaleet
Santa Cruzin kappaleet
Vuoden 2015 kappaleet
Nelosen urheiluaamu

Nelosen urheiluaamu oli suomalainen urheilupainoitteinen TV-ohjelma. Ohjelmaa esitettiin lauantaisin Nelonen-kanavalla. Ensimmäinen jakso esitettiin 24. tammikuuta 2004. Viimeinen lähetys nähtiin 30. tammikuuta 2010. Ohjelman lähetysaika aluksi oli aamuisin klo 08.00–09.30 aina 18. kesäkuuta 2005 asti. 2. heinäkuuta 2005 lähtien ohjelman lähetysajaksi tuli klo 09.00–10.30 aina 30. joulukuuta 2006 asti. 6. tammikuuta 2007 lähtien ohjelman lähetysaika oli klo 10.00–11.30 joka kesti aina viimeiseen 30.1.2010 esitettyyn jaksoon asti. Ohjelman studioisäntinä nähtiin Juhani Henriksson, Teemu Virtanen, Pepe Jürgens, Matti Eve, Mikko Korhonen, Ismo Valkki, Kirsi Alm, Taina Nyberg, Sanna Mäenpää ja Maria Mäkinen.

Lähteet 
Telvis.fi | Nelosen urheiluaamu

Makasiiniohjelmat
Urheiluohjelmat
Suomalaiset televisio-ohjelmat
2000-vuosikymmenen televisiosarjat
2010-luvun televisiosarjat
Puhemies

Puhemies on työtehtävä parlamentissa. Puhemiehen tehtävät voivat olla muun muassa puheenvuorojen jakaminen, äänestysesitysten laatiminen, istunnon käsittelyjärjestyksen päättäminen, pöytäkirjojen tarkastaminen ja toimia virallisena allekirjoittajana valtion kirjelmissä. Suomessa eduskunnan puhemies on valtakunnan hierarkiassa toisena presidentin jälkeen.

Katso myös
Ikäpuhemies

Lähteet

Aiheesta muualla 

Luottamustoimet
Valtionhallinto
Parlamentit
Roomalainen talo (Kos)

Roomalainen talo () eli Casa Romana on uudelleenrakennettu roomalaisaikainen yksityistalo Kosin kaupungissa Kosin saarella Kreikassa. Se sijaitsee kaupungin keskustan lounaislaidalla niin kutsutun läntisen arkeologisen alueen eteläosassa lähellä Roomalaista odeionia.

Talo rakennettiin alun perin 100-luvun lopulla tai 200-luvun alussa varhaisemman hellenistisellä ajalla rakennetun talon paikalle.

Rakennus muistuttaa mm. Pompejista tunnettuja roomalaisia yksityistaloja. Siinä on kaksi kerrosta, kolme atriumpihaa ja yhteensä 36 huonetta. Jokaisen atriumin keskellä on suihkulähde. Rakennus on ollut koristeltu mosaiikkilattioin sekä freskoilla ja veistoksilla. Koristelut esittävät muun muassa mytologian hahmoja sekä eri eläimiä.

Rakennuksen rauniot löytyivät vuoden 1933 maanjäristyksen jälkeen alkaneissa italiaisten suorittamissa kaivauksissa. Italialaiset päättivät rakentaa talon uudelleen alkuperäistä muistuttavaksi, ja työ valmistui vuonna 1940. Talosta lähinnä alaosa on alkuperäistä rakennusta.

Lähteet

Aiheesta muualla 

Antiikin Kreikan yksityistalot
Antiikin Rooman rakennukset ja rakennelmat
Arkeologiset kohteet Kreikassa
Kos
Uudelleenrakennetut rakennukset ja rakennelmat
Shadow World

Shadow World on suomalaisen melodisen death metal -yhtyeen Wolfheartin toinen albumi. Sen julkaisi Spinefarm Records elokuussa 2015. Albumin korkein sijoitus Suomen virallisella albumilistalla oli kuudentena.

Kappaleista "Aeon of Cold" ja "Zero Gravity" kuvattiin musiikkivideot.

Kappaleet

Kokoonpano 
 Tuomas Saukkonen – laulu, kitara
 Mika Lammassaari – kitara
 Lauri Silvonen – basso, taustalaulu
 Joonas Kauppinen – rummut

Tuotanto 
 Tuomas Saukkonen – tuottaja
 Juho Räihä – äänittäjä, miksaaja
 Saku Moilanen – äänittäjä (kosketinsoitin, flyygeli & muu laulu)
 Jens Bogren – masteroija
 Heino Brand – grafiikka, design
 Janica Lönn – valokuvat

Arvostelut 
 Antihero Magazine: 
 Blabbermouth: 
 Imperiumi.net: 
 Kaaoszine.fi: 9–/10
 Keskisuomalainen:

Lähteet

Aiheesta muualla 
 

Vuoden 2015 albumit
Wolfheartin albumit
Koskenkylä (Saarijärvi)

Koskenkylä on kylä Saarijärvellä, noin 17 kilometriä Saarijärven keskustasta luoteeseen. Kylä sijaitsee Kokkolantien (Valtatie 13) länsipuolella. Sen läpi virtaa Kalmujoki, joka on osa Saarijärven reittiä. Nimensä mukaisesti alueella on useampikin koski.

Koskenkylän muodostaa lohkotun Kalmukosken (1774), Haapakosken (1787), vanhan Kolkanniemen pappilan sekä vuonna 1789 perustetun Vähä-Kalmukosken maat.

Kylän naapurikyliä ovat Lehtola, Kolkanlahti, Kalmari sekä entisen Pylkönmäen kunnan puolella oleva Kuoppalan kylä. Länsiosastaan kylä rajoittuu osittain Karstulaan.

Kylän historiassa on ollut aktiivista toimintaa mm. tervatehtaan, tukin uittamisen ja tiilitehtaan muodossa.

Koskenkylässä toimi oma kansakoulu vuosina 1920–1967. Sitä kävi vuoden 1962 paikkeilla 39 oppilasta.

Saarijärven reitti ja luonto 
Koskenkylän läpi virtaava Kalmujoki on osa Saarijärven reittiä, joka on valtakunnallisesti arvokasta maisema-aluetta. Reittiä on aiemmin käytetty tukinuittoon. 

Kalmujoessa on kolme eri koskea;  Sahi, Kalmukoski sekä Haapakoski. Näistä Kalmukoski on selvästi pisin. 

Vesivoimaa on hyödynnetty jo varhain muun muassa sähkön tuotantoon. Haapalassa on edelleenkin toiminnassa oleva sähkövoimalaitos, joka saa voimansa Haapakoskesta. Samalla tontilla on aiemmin toiminut myös vesivoimalla toiminut saha.

Kalmukosken itäpuolella sijaitsee kivikautinen asuinpaikka. Löytöalue on talon länsi- ja lounaispuolella olevalla hiesupellolla. Paikalta on löytynyt käyräselkäinen kourutaltta, kvartsia ja rombikirves.

Järvistä Kalmarinselän sekä Iso-Löytänän eteläosa ja Horonalasen pohjoisosa ovat Koskenkylän puolella.

Pellot ovat tyypillisesti rinteillä, jotka viettävät vesistöihin. Asutus on perinteisesti peltojen yläpäässä, pellon ja metsän välissä. Maastoltaan alue on melko jyrkkäpiirteistä. Korkeuserot ovat merkittäviä, monin paikoin useita kymmeniä metrejä lyhyellä matkalla. Metsät ovat pääasiassa reheviä kuusikoita.

Tunnettuja koskenkyläläisiä 
Jarkko Nikara, ralliautoilija
Pekka Neittaanmäki, professori

Lähteet

Aiheesta muualla 
 Koskenkylän ja Lehtolan Raitilla - Koskenkylä, Lehtola ja Muittari-alueen yhteisön verkkosivu

Kirjallisuutta
 Sahinaho, Heikki (toim.): ... ja keskellä virtaa joki : Koskenkylä - Lehtola - Muittari - Riekko : kyläkirja. Lehtolan nuorisoseura, 2002. 287 sivua. ISBN 952-91-4716-3.

Saarijärven kylät
JC's Girls

JC's Girls (lyhyesti Jesus Christ's Girls, tunnetaan myös JC's Girls Girls Girls Ministry) on evankeliskristillinen naisten järjestö Yhdysvalloissa, jonka jäsenet evankelioivat seksiteollisuuden naistyöntekijöille. Organisaatio tukee naisten toivetta jättää teollisuus. Organisaatio auttaa myös sekä naisia että miehiä etsimään ylipääsyä pornoriippuvuudesta. 

Evankelistat
Rajoitettu rationaalisuus

Rajoitettu rationaalisuus (tai rajoittunut rationaalisuus, engl. Bounded rationality) on käyttäytymistaloustieteessä yksilön päätöksentekoa kuvaava konsepti. Rajoitettu rationaalisuus tarkoittaa sitä, että ihmisen rationaalista eli optimaalista valintaa päätöksentekotilanteissa rajoittavat saatavilla olevan informaation rajallisuus, päätöksentekijän rajalliset kognitiiviset kyvyt sekä päätöksentekoon käytettävissä oleva rajoitettu aika. Inhimilliset taloudelliset toimijat voivat siis järkevistä pyrkimyksistään huolimatta olla monella tavalla rajoitetusti rationaalisia (ks. Prospektiteoria). Vaikka päätöksenteon kannalta kaikki tarpeellinen informaatio olisikin saatavilla, ei päätöksentekijällä välttämättä ole kapasiteettia prosessoida tätä informaatiota optimaalisen valinnan löytämiseksi.

Teorian isänä pidetään Herbert Simonia, joka esitti konseptin kirjassaan ”Models of Man” vuonna 1957.

On oleellista havaita, ettei kyseessä ole varsinaisesti rationaalisuuden vastakohta. Siksi käsitettä ei tulekaan sekoittaa irrationaalisuuteen.

Lähteet

Kirjallisuutta 
 
 
 
 
 
 
 
 Simon, Herbert. 1957. A Behavioral Model of Rational Choice, teoksessa Models of Man, Social and Rational: Mathematical Essays on Rational Human Behavior in a Social Setting. New York, Wiley. 
 

Taloustieteen käsitteet
Päätöksenteko
Yökylässä Maria Veitola

Yökylässä Maria Veitola on suomalainen dokumentaarinen realitysarja, jonka ensimmäinen tuotantokausi esitettiin MTV3-kanavalla syys–marraskuussa 2015. Sarjassa toimittaja Maria Veitola vierailee kahden päivän ja yhden yön ajan tunnettujen suomalaisten kodeissa. Osan tapahtumista vieraiden luona Veitola tallentaa kamerallaan itse.

Ohjelman toinen tuotantokausi esitettiin MTV3-kanavalla keväällä 2017, kolmas keväällä 2018, neljäs keväällä 2019, viides syksyllä 2019, kuudes syksyllä 2020 ja seitsemäs syksyllä 2021. Ohjelma on voittanut kuudesti parhaan keskusteluohjelman Kultaisen Venlan vuosina 2015–2021.

Ohjelman spin-off Vuoroin vieraissa, Maria Veitola alkoi lokakuussa 2022.

Jaksot

Ensimmäinen tuotantokausi

Toinen tuotantokausi

Kolmas tuotantokausi

Neljäs tuotantokausi

Viides tuotantokausi

Kuudes tuotantokausi

Seitsemäs tuotantokausi

Lähteet

Aiheesta muualla 
 

Suomalaiset keskusteluohjelmat
Suomalaiset tositelevisiosarjat
2010-luvun televisiosarjat
2020-luvun televisiosarjat
MTV3:n televisio-ohjelmat
Ruutulippu (kirjasarja)

Ruutulippu – moottoriurheilun vuosi oli 1992-2011 ilmestynyt vuosittainen moottoriurheiluaiheinen kirja. Kirjan päätoimittajana toimi Matti Kyllönen.

Ruutulippu kirjat

DVD-levyt 

Kirjan mukana tuli DVD-levy vuosina 2009-2011. Lista mitä DVD:t sisältää.

 2009: Ruutulippu-ohjelman parhaita paloja vuosilta 1990-1991, Jyväskylän suurajot 1980.
 2010: Ruutulippu-ohjelman parhaita paloja vuosilta 1990-1991, Jyväskylän suurajot 1981.
 2011: Ruutulippu-ohjelman parhaita paloja vuosilta 1990-1996, Jyväskylän suurajot 1982. Kirjan kannessa myös Ruutulippu 20 vuotta.

Lähteet 
Ruutulippu.fi
Helmet.fi |  Ruutulippu

Kirjat urheilusta
Wilenius

Wilenius tai Vilenius voi tarkoittaa seuraavia:

Sukunimi

Wilenius
 Bengt Wilenius (s. 1944), jääkiekkoilija
 Georg Wilenius (1831–1892), arkkitehti 
 Jaana Wilenius (s. 1961), iskelmälaulaja
 Markku Wilenius (s. 1961), suomalainen tutkija ja tulevaisuudentutkimuksen professori 
 Reijo Wilenius (1930–2019), filosofian professori ja päätoimittaja
 Tomi Wilenius (s. 1993), jääkiekkoilija
 Waldemar Wilenius (1868–1940), arkkitehti
 Wille Wilenius (oik. Michael Wilenius, s. 1961), manageri ja tuottaja

Vilenius
 Heikki Vilenius, toimittaja ja musiikkituottaja
 Lauri Vilenius (1900–1969), pakinoitsija ja ammattiyhdistysmies
 Mandi Terho (e. Vilenius, 1885–1971), näyttelijä
 Martta Vilenius (s. 1910), kirjailija
 Perry Vilenius (oik. Kari Vilenius), muusikko
 Tiina Vilenius (s. 1971), seiväshyppääjä

Muita
 Wilenius Båtvarv, veneveistämö
Monika Lindeman

Monika Lindeman (ent. Kyrölä, s. 19. syyskuuta 1985 Espoo) on suomalainen näyttelijä. Lindeman esittää draamasarjassa Salatut elämät Linda Eerikäistä.

Lindeman on koulutukseltaan teatteritaiteen maisteri ja teatteri-ilmaisunohjaaja. Hän on opiskellut näyttelijätyönoppia myös vaasalaisessa ruotsinkielisessä ammattikorkeakoulussa.

Lindeman on näytellyt muun muassa eri teatteriryhmissä Britanniassa sekä Suomessa ylioppilasteatteri Rampissa sekä Wasa Teaterissa. Hän on ollut myös juontajana Radio Vaasassa.

Yksityiselämä 
Lindeman avioitui heinäkuussa 2016 brittiläisen Darren McStayn kanssa. Heillä on vuonna  2017 syntynyt poika ja vuonna 2021 syntynyt tytär.

Filmografia

Elokuvat

Televisiosarjat ja nettisarjat

Lähteet

Aiheesta muualla 
 Monika Lindemanin kotisivut
 Monika Lindemanin profiili Näyttelijäliitossa

Elävät henkilöt
Suomalaiset näyttelijät
Vuonna 1985 syntyneet
Xihu Longjing

Xihu Longjing (, ’Länsijärven Lohikäärmekaivo’) on Kiinan tunnetuin vihreä tee. Se nimettiin jo Song-dynastian aikaan nykyisin Zhejiangin maakunnan Hangzhoun prefektuuritason kaupungissa sijaitsevan Xihun kaupunkipiirin Longjingin kylän mukaan. 

Perinteisen kertomuksen mukaan Longjingin kylän reunalla sijaitseva kaivo oli säyseän lohikäärmeen asuinpaikka. ’Lohikäärmeen kaivo’ (Longjing) on ollut esimerkiksi teenystävänä tunnetun keisari Qianlongin mielitee. Keisari valitsi kylästä 18 teepensasta, joista hänelle tee valmistettaisiin. Nämä teepensaat löytyvät yhä kylästä ja ovat matkailijoiden nähtävillä. Huhtikuussa 2015 Xihu Longjing arvioitiin Kiinan toiseksi arvokkaimmaksi teebrändiksi. Sen arvoksi saatiin 5,82 miljardia yuania eli noin 890 miljoonaa euroa.

Kiinan hallinto laati vuonna 1949 Longjing-teelle standardin, jonka mukaan Xihun Longjing -teelle oli kolme eri tuotantoaluetta: Shi Feng (狮峰, ’Leijonanhuippu’, alkuperäisin ja laadultaan paras tee, Longjingin kylässä), Mei Jia Wu (梅家坞) ja Weng Jia Shan (翁家山). Nyttemmin myös Long Wu (龙坞) on listattu tunnettuna tuotantoalueena. Vuonna 2002 Longjing-tee suojattiin tuotemerkillä ensimmäisenä kiinalaisena teenä.

Haudutus 1–2 minuuttia 80 °C vedessä. Teelehdistä saa neljä haudutusta. Teelle voi käyttää myös gaiwan-haudutusta.

Lähteet

Aiheesta muualla
Dragon Well Tea (Longjing). How I Discover Chairman Mao's Cup Of Tea  (amazing-green-tea.com)
Hangzhou and its tea  (hangzhouteatours.com)
Lung Ching  (teekauppa.fi), Dragon Well Green Tea (Organic)  (thefragrantleaf.com)

 

Vihreä tee
Zhejiang
Kiinalaiset juomat
Marja Hintikka Live

Marja Hintikka Live on 12. lokakuuta 2015 Yle TV2:lla alkanut suorana lähetettävä keskusteluohjelma, jonka on markkinoitu olevan suunnattu ”ruuhkavuosia eläville vanhemmille”. Ohjelmaa juontaa Marja Hintikka ja sen vakiovieraat ovat toimittajat Jenny Lehtinen ja Heikki Soini. Maanantaisin esitettävän televisiojakson lisäksi kolmikko juontaa tiistaisin Yle Puheella lähetettävää saman nimistä ohjelmaa.

Ohjelman ensimmäinen tuotantokausi alkoi 12. lokakuuta 2015  ja päättyi 14. joulukuuta 2015. Toinen tuotantokausi esitettiin 18. tammikuuta – 21. maaliskuuta 2016. Yle ilmoitti toisen tuotantokauden viimeisen jakson jälkeen, että ohjelma saa jatkoa syksyllä 2016. Ohjelman kolmas ja toistaiseksi viimeinen tuotantokausi esitettiin 17. lokakuuta – 19. joulukuuta 2016. Tammikuussa 2017 ohjelma palkittiin vuoden 2016 parhaan keskusteluohjelman Kultaisella Venlalla.

Medianäkyvyys 
Jo ennen ohjelman alkua se nousi näkyvästi esille suomalaismedioissa. Uutisissa oli aiheena yhtenä ohjelman osiona oleva seksikoulu, jossa suomalainen pariskunta antaa vinkkejä seksielämän piristämiseksi. Ohjelmassa ei kuitenkaan tulla esittämään varsinaista yhdyntää, vaan kuvattu materiaali on animoitu sekä sensuroitu. Hintikka on kertonut Ylen ohjelmapalautteeseen tulleen runsaasti palautetta ohjelmaosiosta ja osassa ohjelmaa vaadittiin lopetettavaksi jo ennen sen alkua.

Nyt v***u syöt! -jaksossa showpainijat StarBuck ja Stark Adder pakkosyöttivät Marja Hintikkaa ja Jenny Lehtistä. Tapahtuma herätti keskustelua myös sosiaalisessa mediassa. Tukkapölly takaisin? -jaksossa StarBuck ja Stark Adder demonstroivat viisi erilaista ruumiillisen kurituksen muotoa, jota osa vanhemmista pitää Lastensuojelun Keskusliiton tutkimusten mukaan hyväksyttävänä. Lähetyksessä Hintikkaa ja Lehtistä muun muassa tukistettiin ja lyötiin poskelle. Nainen, pala lihaa -jaksossa toinen vakiokasvoista Heikki Soini ”synnytti”, sillä hänelle tuotettiin kahden tunnin synnytyskivut laitteella, joka on kehitetty synnytyskipujen simuloimiseen. Aiemmin hän oli jo kantanut viikon ajan vauvavatsaa.

Jaksot

Ensimmäinen tuotantokausi

Toinen tuotantokausi

Kolmas tuotantokausi

Lähteet

Aiheesta muualla 
 Ohjelman verkkosivut
 Televisio-ohjelma Yle Areenassa
 Radio-ohjelma Yle Areenassa

Suomalaiset televisiosarjat
2010-luvun televisiosarjat
Keskusteluohjelmat
Yle TV2:n televisio-ohjelmat
Lahden suojeluskuntapiiri

Lahden suojeluskuntapiiri oli Suomen suojeluskuntien yksi piiri, joka toimi nykyisessä Päijät-Hämeessä. Lahden suojeluskuntapiiri ja Suur-Saimaan suojeluskuntapiiri muodostivat yhdessä Päijänteen sotilasläänin.

Jatkosota

Lähde: Jatkosodan historia 1, sivu 101, sotatieteen laitoksen sotahistorian toimisto, WSOY, ISBN 951-0-15327-3, ISSN 0355-8002

Jatkosodan loppu ja Moskovan välirauha
Monien muiden suojeluskuntapiirien tapaan alettiin Lahden suojeluskuntapiirissä valmistella aseiden hajasijoitusta jatkosodan lopulla. Asekätkennästä pidätettiin useita henkilöitä.

Lahden suojeluskuntapiiri
Lahden suojeluskuntapiiristä löydettiin 23 kätköä, joista pääosa vasta kesällä 1946. Tämä vastasi kolmasosaa kätketyistä aseista, joilla olisi voitu aseistaa 300 sotilasta. Antero Aakkula oli kesällä 1945 valtiollisen poliisin kuulusteluissa,  jonne hänet ja muut toiset yleisesikuntaupseerit oli käsketty 5. heinäkuuta 1945. Riihimäellä Aakkula ei vaihtanut Helsinkiin menevään junaan, vaan lähti länteen.

Aakkulan apulaiseksi epäilty majuri Urho Purhonen oli kuulusteluissa kahdeksan kuukautta, mutta kiisti tietävänsä Aakkulan toimista mitään.

Erillinen pataljoona 4
Erillinen pataljoona 4 oli päämajan kaukopartiointiin liittyvä yksikkö, jonka jäsenistä osa oli päijäthämäläisiä.

Pohjois-Uudenmaan ja Pohjois-Kymenlaakson suojeluskuntapiirit
Nykyinen Päijät-Häme ulottui myös Uudellemaalle, jossa Artjärvi kuului Pohjois-Kymenlaakson suojeluskuntapiiriin ja Orimattila Pohjois-Uudenmaan suojeluskuntapiiriin.

Suojeluskunta
Päijät-Hämeen historia
The Fifth Chapter

The Fifth Chapter (tyylitellysti T5C) on saksalaisen Scooter-yhtyeen seitsemästoista studioalbumi, joka julkaistiin 26. syyskuuta 2014.

Taustaa 
The Fifth Chapter on ensimmäinen Scooterin albumi, jota ei ole tuottanut Rick J. Jordan. Jordan oli lopettanut toimessaan vuoden 2014 alulla ja tilalle oli tullut Phil Speiser. The Fifth Chapter on myös ensimmäinen vinyylinä julkaistu albumi sitten vuoden 1996 Our Happy Hardcoren.

Kappaleet 
Kaikki kappaleet on tuottanut Scooter, paitsi Today, ja Radiate, jotka ovat tuottaneet Scooter ja Vassy.

Deluxe Edition Bonus Disc

Kokoonpano 
 H.P. Baxxter – laulu, MC
 Phil Speiser – miksaaja
 Vassy – tuottaja (kappaleet 3 ja 5), laulu (kappaleet 3 ja 5)
 Jessica Jean – laulu (kappaleet 7, 14, 16)
 Yasmin K. – laulu (kappale 4)
 Dan Priddy – taustalaulu (kappale 10)
 Gareth Owen – taustalaulu (kappale 6)

Listasijoitukset

Lähteet

Aiheesta muualla 
www.scootertechno.com

Vuoden 2014 albumit
Scooterin albumit
Westfield Mall of Scandinavia

Westfield Mall of Scandinavia (aiemmin Mall of Scandinavia) on kauppakeskus Solnan kunnassa, Tukholman läänissä, Ruotsissa. Kauppakeskus avattiin 12. marraskuuta 2015. Keskuksessa on 224 liikettä ja kerrospinta-alaa 101 000 neliömetriä. Rakennuksen suunnitteli arkkitehti Gert Wingårdh. Kauppakeskuksen yhteydessä on 15-salinen elokuvateatteri. Yhteen saleista rakennettiin Imax-järjestelmä, joka on Ruotsin ensimmäinen. Ostoskeskuksen vieressä on Friends Arena -jalkapallostadion sekä 90 metriä korkea tornihotelli Quality Hotel Friends. Keskuksen ympärille on rakenteilla kaupunginosa ja työpaikkakeskittymä Arenastaden. Tukholman paikallisjunaverkon Solnan rautatieasema sijaitsee keskuksen vieressä.

Lähteet

Aiheesta muualla

 Kauppakeskuksen kotisivut

Ruotsin kauppakeskukset
Tukholman rakennukset ja rakennelmat
Solna
Christian Fridfinnson

Kristmundur Numi Fridfinnson (14. kesäkuuta 1898, Baldur, Manitoba, Kanada – 10. marraskuuta 1938, Selkirk, Manitoba, Kanada) oli kanadalainen jääkiekkoilija, joka edusti maataan kesäolympialaisissa 1920. 

Fridfinnson pelasi Winnipeg Falconsissa, joka valittiin edustamaan Kanadaa vuoden 1920 kesäolympialaisissa. Hän teki voittomaalin turnauksen finaaliottelussa, jossa Kanada voitti lukemin 12–1.

Lähteet 
 dataOlympics -profiili

Vuonna 1898 syntyneet
Vuonna 1938 kuolleet
Kanadalaiset olympiamitalistit
Kanadalaiset jääkiekkoilijat
Jääkiekon maailmanmestarit
Ola Fløene

Ola Fløene (s. 1. helmikuuta 1969 Hamar) on norjalainen autourheilija, joka toimii kaudella 2015 rallin MM-sarjassa Volkswagenilla ajavan maanmiehensä Andreas Mikkelsenin kartanlukijana.

Fløene debytoi rallin MM-sarjassa kaudella 1995 John Skarin kartanlukijana. Hän on toiminut myös muun muassa Henning Solbergin ja Pontus Tidemandin kartanlukijana. Ensimmäistä kertaa Fløene toimi Andreas Mikkelsenin kartanlukijana vuonna 2006. Ensimmäisen MM-sarjan palkintosijansa Fløene saavutti Mikkelsenin kanssa vuoden 2014 Puolan rallissa. Hän sijoittui Mikkelsenin kanssa MM-sarjassa kolmanneksi tuolla kaudella. Kaudella 2015 Fløene saavutti ensimmäisen WRC-voittonsa Katalonian rallissa ja oli jälleen MM-sarjan kolmas Mikkelsenin kanssa.

Fløene ja Mikkelsen voittivat Intercontinental Rally Challengen mestaruuden vuosina 2011 ja 2012. Vuonna 2013 Fløene ja Tidemand voittivat JWRC:n mestaruuden.

Lähteet 

Norjalaiset kartanlukijat
Vuonna 1969 syntyneet
Elävät henkilöt
Travis Fimmel

Travis Fimmel (s. 15. heinäkuuta 1979 Echuca, Victoria), on australialainen näyttelijä ja entinen malli, joka on tunnetuin roolistaan Ragnar Lothbrokina televisiosarjassa Viikingit. Mallin urallaan Fimmel toimi muun muassa Calvin Kleinin mallina.

Filmografia

Elokuva

Televisio

Lähteet

Aiheesta muualla
Näyttelijän virallinen sivusto

Australialaiset näyttelijät
Vuonna 1979 syntyneet
Elävät henkilöt
Volkswagen Transporter (T6)

Volkswagen Transporter T6 on Volkswagen Transporterin kuudennen sukupolven malli. Se ei ole täysin uusi auto, vaan perustuu edelleen samalle pohjalevylle kuin edeltäjänsä, vaikka autoa onkin päällisin puolin uudistettu. Sitä valmistetaan pakettiauton lisäksi Caravelle- ja Multivan-henkilönkuljetusversioina sekä tehdasvalmisteisena California-retkeilyautona.

Volkswagen Transporter T6 (2015–) 

Transporterin kuudes sukupolvi esiteltiin Amsterdamissa keväällä 2015. Se tuli heti aluksi tarjolle retrotyylisenä Generation Six -erikoismallina, jonka yksityiskohdat muistuttavat alkuperäistä Typ 2 -mallia.

Moottorina on nelisylinterinen 2,0-litrainen TDI-dieselmoottori, josta on valittavana neljä tehovaihtoehtoa (84/102/150/204 hv). Kahden suuritehoisimman yhteyteen on saatavana neliveto ja seitsemänportainen DSG-kaksoiskytkinvaihteisto. 

Geneven autonäyttelyssä keväällä 2019 esiteltiin kasvojenkohotuksen kokenut T6. Näkyvimpiä ulkonäöllisiä muutoksia ovat uudelleenmuotoillut ajovalot ja etusäleikkö. Ohjaamossa uudistettiin kojelautaa, mittaristoa ja tietoviihdejärjestelmää. Lisäksi vakiovarustelua parannettiin ja lisävarustevalikoimaa laajennettiin.

Moottorit 

Huippunopeus, kiihtyvyys ja polttoaineenkulutus on annettu Multivan-mallin tietojen mukaisesti.

Lähteet

Aiheesta muualla 

Transporter T6
Pakettiautot
2010-luvun autot
2020-luvun autot
Langwieser Viadukt

Langwieser Viadukt on Sveitsissä, Rhätische Bahn -yhtiön Chur–Arosa-rautatiellä sijaitseva teräsbetonisilta vuodelta 1914. Silta ylittää Plessurjoen ja sijaitsee Arosan kunnassa, Langwiesin kylässä.

Silta on 284 metriä pitkä ja sen pisin jänneväli on 100 metriä. Silta oli valmistuessaan maailman pisin teräsbetonisilta. Sillan kansi on 62 metriä joenpinnasta.

Lähteet

Aiheesta muualla 

Kaarisillat
Sveitsin rautatiesillat
Arosa
Pablo Iglesias Posse

Pablo Iglesias Posse (18. lokakuuta 1850 El Ferrol – 9. joulukuuta 1925 Madrid) oli espanjalainen poliitikko ja ammattiyhdistysjohtaja, jonka katsotaan perustaneen Espanjan sosialistisen työväenpuolueen (PSOE) ja maan johtavan ammattijärjestön Unión General de Trabajadoresin (UGT). Hän johti kumpaakin järjestöä usean vuosikymmenen ajan.

Köyhästä perheestä lähtöisin ollut Iglesias oli alkuperäiseltä ammatiltaan latoja. Hän liittyi vuonna 1870 ensimmäisen internationaalin paikallisosastoon ja vuonna 1873 Espanjan kirjapainotyöntekijöiden liittoon, jonka johdossa hän toimi vuosina 1874–1885. Hän osallistui Espanjan sosialistisen työväenpuolueen perustamiseen toukokuussa 1879 ja tuli pian puolueen sihteeriksi. Hän johti vuonna 1882 Espanjan ensimmäistä lakkotaistelua sitten vuoden 1875 monarkian palauttamisen. Vuonna 1885 Iglesiasista tuli PSOE:n keskuskomitean puheenjohtaja. Seuraavana vuonna aloitti ilmestymisensä Iglesiasin toimittama puolueen lehti El Socialista. Hän oli mukana perustamassa myös UGT-keskusammattijärjestöä puolueen rinnalle vuonna 1888. Iglesias johti vuodesta 1899 alkaen sekä PSOE:ta että UGT:ta kuolemaansa asti. Hän oli puolueensa edustajana toisen internationaalin perustavassa kokouksessa vuonna 1889.

Iglesiasin pitkällä puheenjohtajakaudella sosialistinen puolue kasvatti vähitellen kannatustaan ja vaikutusvaltaansa. Iglesias valittiin yhtenä ensimmäisistä sosialisteista Madridin kaupunginvaltuustoon vuonna 1905 ja Espanjan parlamenttiin vuonna 1910. Hän vastusti alun perin yhteistyötä ei-sosialististen puolueiden kanssa, mutta lievensi kantaansa vuoden 1909 Barcelonan niin sanotun murheellisen viikon tapahtumien jälkeen. Viimeisinä vuosinaan Iglesias vastusti työväenliikkeen kommunistista suuntausta ja hänen kantansa vaikutti siihen, että PSOE ei vuonna 1921 liittynyt kommunistiseen internationaaliin. Vuodesta 1923 alkaen PSOE:n ongelmana oli suhtautuminen Miguel Primo de Riveran diktatuuriin. Iglesiasin hautajaiset Madridissa vuonna 1925 muodostuivat valtavaksi mielenosoitukseksi.

Lähteet

Aiheesta muualla

Fundación Pablo Iglesias 

Espanjan sosialistisen työväenpuolueen poliitikot
Espanjalaisten puolueiden puheenjohtajat
Ammattiyhdistysjohtajat
Sosialistit
Vuonna 1850 syntyneet
Vuonna 1925 kuolleet